Էդուարդ Շարմազանովն ասում է, որ հեղափոխությունն անհնար կլիներ առանց ՀՀԿ կառուցած ժողովրդավարության: Այսինքն, հանրապետականներն ակնարկում են, որ հեղափոխությանը լավագույնս ՀՀԿ-ն կարող է աջակցել: Հնարավոր է, դրա համար կուսակցությունը պետք է հեռավորություն պահի Քոչարյանից, ինչն էլ անում է: ՀՀԿ-ն իր բոնուսը ստացել է. գործող Ընտրական օրենսգրքով խորհրդարան մտնող նվազագույն ուժերի թիվը երեքն է, եւ ՀՀԿ-ում կարծում են, որ հնարավորություն կա ստանալու մանդատների քառորդ մասը: